
"E bon di esaki ta cu awor tur cos ta den nos man y nos mester haci 


esaki bira un realidad" 


Diamars mainta, Prome Minister Evelyn Wever-Croes, na 
Hulanda a formalisa e acuerdo entre Aruba y Hulanda por 
medio di un "Onderlinge Regeling". Prome Minister a expresa 
cu e firmamento aki, no solamente ta un sentimento di alivio, 
pero tambe di "ownership" y responsabilidad. Loke a wordo 
palabra den e acuerdo aki, ta loke Aruba ya caba a bin ta 
practica desde cu a firma e "landspakket". 


"E bon di esaki ta cu awor tur cos ta den nos man y nos mester 
haci esaki bira un realidad. E acuerdo aki ta un muestra, cu 
cosnan positivo por wordo logra, ora e paisnan manera Aruba, 
Corsou, Sint Maarten y Hulanda uni y dialoga cu otro. E acuerdo 
aki tambe ta demostra e respet cu Gobierno tin pa Parlamento, 
mirando cu firmando e "Onderlinge Regeling aki, e autonomia 
di Parlamento no ta wordo atacha”, Prome Minister a expresa”. 


Tres aña pasa e situacion tabata hopi diferente, ora cu na Juni 
2020 Aruba a wordo confronta cu e idea di e ley di CHE y COHO. 
E tempo aki Aruba, mescos cu tur pais rond mundo, a wordo 
afecta severamente door di e pandemia, no solamente riba 
e tema socio-economico sino tambe pa loke ta e relacionnan 
den Reino. “Un cos si ta cu e pandemia aki a demostra cu 
si Aruba keda inverti den e relacionnan y keda traha hunto, 
cosnan grandi lo wordo logra”. 


Prome Minister a indica cu e areglo cu tin aworaki ta e mesun 
areglo cu a percura pa sobrevivencia di e pueblo den e peor 
crisis, pero cu awor tambe ta e base pa Aruba su recuperacion. 
Cu e firmamento diamars mainta, e trabou cu a cuminsa casi 3 
aña pasa ta wordo formalisa, y cu fe lo bira un realidad. 

Prome Minister Evelyn Wever-Croes: 
Despues di a firma e Onderlinge Regeling hunto cu Premiernan den 
Reino y Secretario di Estado van Huffelen 


PROME MINISTER TA GRADICI TUR CU A HACI 
ESAKI POSIBEL 


<á 


Diamars 4 di april por wordo considera un dia historico pa nos 
pais y demas pais den Reino na unda cu a firma e acuerdo 
cu Hulanda riba e onderlinge regeling y COHO difinitivamente 
a wordo bari for di mesa. Esaki, Prome Minister a duna di 
conoce ta un paso grandi y ta duna hopi reconocemento na 
comunidad di Aruba, na Premiernan di Corsou y Sint Maarten 
y e ekiponan di Aruba, Corsou y Sint Maarten y na Secretario 
di Estado Alexandra Van Huffelen. “E paso grandi aki ta trece 
trankilidad, un sistema di traha cu nos por biba cu n'e y nos ta 
sumamente orguyoso di a firma e acuerdo aki”, Prome Minsiter 
a expresa. 


COMUNIDAD DI ARUBA 

Na prome luga, Prome Minister ta gradici e comunidad di Aruba 
pa e pasenshi, sosten y trabou duro cu cada un a demostra, pa 
hiba e pais dilanti, y pa e dedicacion y trabou incansabel duna 
durante e crisis mas grandi cu Aruba a yega di conoce. “A keda 
demostra cu como pais, den momentonan dificil, Aruba a sa di 
laga e diferencianan di opinion un banda y uni pa hunto yuda e 
pais sobrevivi e crisis mundial aki”, Prome Minister a remarca. 


DANKI PREMIERNAN: 

Tambe Prome Minister ta gradici e Premier di Corsou Gilmar 
Pisas y Premier di Sint Maarten Silveria Jacobs y henter nan 
pueblo cu hunto cu esun di Aruba a sa di demostra cu ora bo 
ta sostene otro, y traha hunto, bo por logra cosnan grandi. 


DANKI EKIPONAN: 

“Tras di e exito di e firmamento di e ‘Onderlinge Regeling’, tin e 
ekipo di e paisnan den Reino cu incansabelmente a traha duro 
y hunto tur dia pa logra esaki. Danki di curason pa tur e trabou 
grandi aki cu boso a eherce pa asina awe nos a logra firma e 


acuerdo importante aki”. 


DANKI VAN HUFFELEN: 

Premier Wever-Croes ta gradici tambe Secretaro di Estado 
Van Huffelen, mirando cu su persona ta esun cu a cambia 
e rumbo di e discusionnan, y tabata dispuesto pa scucha y 
tene cuenta di kico ta loke tabata biba den e paisnan chikito 
durante e temporada dificil di pandemia. Secretario di Estado 
Van Huffelen tambe tabata haya hopi presion di Hulanda, pero 
asina mes e tabata dispuesto pa duna e espacio, y esaki sigur 
ta di aprecia. 


DANKI DIOS 

"Finalmente mi ta gradici Dios pa e iluminacion y e forsa cu nos 
a bin ta hayando, no di awe sino di comienso di gobernacion, cu 
nos a lucha cu un crisis tras di otro. Na momento cu e pandemia 
a bati na nos porta y nos a kere cu nos no lo sobrevivi esaki, ta 
e forsa y e iluminacion di nos Dios tata Todopoderoso a yuda 
nos surpasa e momentonan dificil aki y cu awe nos por cera e 
capitulo aki." Prome Minister a expresa. 

Premier Evelyn Wever - Croes: 


A REUNI CU RAAD VAN STATE PA 
ACTUALISANAN RIBA DIFERENTE PROCESO 
IMPORTANTE ANDANDO NA ARUBA 


e= S 
Prome Minister Evelyn Wever - Croes durante su bishita na 
Hulanda a reuni cu vicevoorziter di Raad van State (RvS) sr. 
Thom de Graaf y tambe miembro di RvS pa Aruba sra. Milly 
Schwengle. Durante e reunionnan a toca diferente tema 
entre otro: Onderlinge Regeling y Toezicht di Rijkswet. 


RvS ta e organo cu ta duna conseho na Gobierno di 
Hulanda, como un di e organonan di nivel di mas halto. 
Ademas, nan ta atende temanan cu ta toca Aruba, Corsou 
y Sint Maarten. Considerando e rol di RvS, semper e ta 
importante pa tin contacto y reuni cu nan, Prome Minister 
expresa. 


li 

Prome Minister a splica cu durante e reunionnan, a toca 
diferente tema, entre otro e Onderlinge Regeling. RvS a 
duna conseho bastante negativo riba e COHO, y aworaki 
nan tambe ta contento di mira cu a bin un solucion den 
forma di e Onderlinge Regeling. Tambe a papia riba e tema 
di Toezicht di Rijkswet cual nan a duna conseho basta 
negativo riba dje tambe. 

Segun Prome Minister, ambos reunion a bay bon y ta sinti cu 
RvS semper ta habri pa scucha. Pesey ta haye importante 
pa percura pa nan sa con Aruba ta bayendo dilanti, con 
ta recuperando di e pandemia y con ta atendiendo cu e 
retonan financiero. 


‘Nos ta comprometi pa ehecuta e reformanan cu a palabra 
cu Hulanda y nos ta comprometi pa mehora e situacion 
financiero di pais Aruba cual ta bayendo bon y tin surplus 
e aña aki y tin supervision financiero caba pa un tempo. 
Esakinan ta algun ehempel di procesonan cu ta bon pa 
continuamente actualisa RvS riba dje, Prome Minister a 
finalisa. 

Prome Minister Evelyn Wever-Croes: 
Prome Minister hunto cu Minister di Finansa y nan ekipo financiero y huridico 


A REUNI CU SECRETARIO DI ESTADO 
ALEXANDRA VAN HUFFELEN 


E prome reunion riba nivel di gobiernonan riba e tema di 
refinanciamento di e debe 


Diaranson 5 di april, Prome Minister Evelyn Wever-Croes 
hunto cu Minister Xiomara Maduro y ekipo financiero y huridico 
di Aruba a reuni cu Secretario di Estado Alexandra Van 
Huffelen y su ekipo. Esaki tabata e prome reunion riba nivel di 
gobiernonan na unda cu a trata e tema di refinanciamento di 
e debe grandi cu Aruba tin. Manera ta conoci, momento cu e 
pandemia a dal na nos porta y e mercado internacional a cera 
porta riba nos, e unico opcion tabata pa fia placa di Hulanda. 
Aruba a fia 916 miyon florin cu ta hopi placa. E debenan aki 
lo madura na oktober 2023 y p'esey ta importante pa hiba e 
conversacionnan aki awo pa yega na acuerdonan riba e repago 
di e debe. 


Secretario di Estado van Huffelen a anuncia comienso di aña 
cu na februari lo cuminsa cu e combersacionnan aki. Mientras 
tanto a tuma luga hopi combersacion riba nivel ambtelijk cu e 
ekiponan di nos profesionalnan y awo esaki tabata e prome 
reunion riba nivel di gobiernonan. 


“E tabata un bon reunion. Naturalmente mester mas di e 
reunionnan aki. Aruba awo ta enfoca tambe pa finalisa nos 
memorandum financiero y economico cu actualmente nan ta 
trahando na Aruba riba dje pa asina por determina e capacidad 
di pago. Durante e reunion nan a indica unda nan lo por yuda 
nos. Awor nos sa kico mester haci y lo sigui dialoga”, Prome 
Minister a duna di conoce. 


Prome Minister a expresa gratitud, den nomber di pueblo 
di Aruba, di Gobierno di Aruba, pa e ayudo financiero cu 


LU 


Aruba a hava durante e pandemia. 'Esaki a vuda Gobierno 
hopi pa por sigui opera den e temponan di necesidad, pero 
tambe pa adresa e pandemia cu a causa asina tanto dafio v 
gastonan adicional specialmente medico, di e maneho di crisis 
(cuarentena, vacuna etc..). Tambe pa prome biaha gobierno 
a have ta tuma cargo pa vuda e sector priva. Nos mester a 
duna e dofionan di trabou un subsidio di salario pa evita cu 
hendenan ta perde trabou. E empresanan mediano v chikito a 
hava un sosten financiero, esanan cu a perde trabou a hava 
FASE, paketenan di cuminda, tur a bin cu hopi gasto y nos 
entradanan a cav afor na momento cu a cera frontera. Pero 
danki na e avudo di Hulanda nos a logra sali afor v awor ta 
momento pa papia di repago', Prome Minister Evelvn Wever- 
Croes a enfatisa. 

MINISTER 

ANIMAMENTE 
CAMBIO TECNICO DEN ORDENANZA DI PESCA 


Diaranson, 5 di april 2023, atrata den Parlamento 
di Aruba un cambio tecnnico den nos Ordenanza 
di Pesca (Visserijverordening), v cual a ser 
aproba uninamente. 


E cambio di lev cu a ser trata, no ta un cambio 
di contenido of maneho. E zona di pesca no a 
wordo cambia. E ta un cambio tecnico legal. 
Anteriormente, e definicion di e zona di pesca 
(visserijzone) tawata regla via e Machtigingswet 
instelling visserijzone di 1977. Ora e Rijkswet 
instelling exclusieve economische zone (EEZ) 
a drenta na vigor na 2010, e Machtigingswet 
instelling visserijzone a bira innecesario. 


Desde 2013 tin un Rijkswet pa trek in e 
Machtigingswet instelling visserijzone. 
Actualmente nos Visserijverordening ta referi na 
e Machtigingswet aki, cu mientrastanto no ta na 
vigor mas. Pues nos Visserijverordening, den su 
definicion di e visserijzone, ta referi na un rijkswet 
cu no ta na vigor mas. Cu e cambio tecnico cu a 
trata den Parlamento, nos Visserijverordening lo 
bav referi na e Rijkswet vigente, cu ta e Rijkswet 
instelling exclusieve economische zone, cual ta 
na vigor desde 2010. E cambio aki no ta afecta 
nos piscadornan. 

Pa loke ta trata e definicion exacto di nos zona 
exclusivo economico (cu ta mescos cu e zona 
di pesca), por wak e Besluit grenzen Caribische 
exclusieve economische zone cu ta na vigor 
desde 1 di september 2010. 


Minister Arends a informa Parlamento cu 
cambionan legal pendiente ta inclui e temanan 
di Spearfishing, Rights of Nature v Rights of 
Ocean. 

Minister Ursell Arends: 


TA INVITA HABITANTE DI PARKIETENBOS PA 
UN REUNION DI MANEHO DI DESPERDICIO 


Ministerio di Naturalesa ta organisa un 
reunion tocante maneho di desperdicio 
riba diabierna 14 di april 2023 5:30PM 
na Compleho Deportivo Simeon 
Antonio. Comunidad henter por atende e 
presentacion, sinembargo un invitacion 
specialta bay pahabitantedi Parkietenbos TRASH (CASH 
y Simeon Antonio como esnan mas 
afecta door di Dump. Durante e reunion 
lo elabora riba ultimo noticia riba e vision 
y maneho di Ministerio di Naturalesa pa 
atende cu Aruba su desperdicio. Lo toca 
tema di entre otro, hindervergunning di 
Dump Parkietenbos, proceso di mining y TE 
capping. i T 

DE ESP ERDI DID 7 
MinisterArendsatenevarios presentacion 


y reunion cu stakeholders encuanto e Invitacion ta bay na comunidad di Aruba henter, 
maneho di desperdicio, ultimamente dia specialmente na habitantenan di Parkietenbos 

22 di feburari riba e prome aniversario pa atende e reunion unda lo duna ultimo noticia 
di e plataforma Trash2Cash. E reunion 
diabierna 14 di april lo ta e segundo 


encuantro cu habitante di Parkietenbos 
y Simeon Antonio, e prome desde cu di e.o. hindervergunning di Dump Parkietenbos. 


riba e vision y maneho di Ministerio di Naturalesa 
pa atende cu Aruba su desperdicio. Lo toca tema 


a cumpli cu e promesa pa cera Dump 
Parkietenbos. E meta di e reunion ta pa Fecha: diabierna 14 di april 2023 


tene e pueblo informa pa cu e cambionan Luga: Compleho Deportivo Simeon Antonio 
introduci bou di e maneho di desperdicio 


nobo. Lo tin oportunidad pa tur presente Orario: 5:30 PM - 6:30PM 


haci pregunta alabes duna nan opinion. GO 


Ministerio di Naturalesa ta compromete ny 


www.trashtocasharuba.org 
pa traha cune tur stakeholder pa A elet tai ka 


desarova estrategianan efectivo pa 
maneha desperdicio, pa vuda asegura 
un ambiente mas limpi v salub pa 
ciudadanonan di Aruba. 


Minister Arends ta gradici di antemano 
tur residente di Parkietenbos y 
Simeon Antonio como tambe pueblo 
henter pa nan participacion durante e 
reunion di 14 di april 2023 5:30PM na Waste 
Compleho Deportivo Simeon Antonio. ita 

Pa keda na altura di futuro reunion y 
presentacionnan por bishita e website di 
www.trashtocasharuba.org of e pagina 
di facebook ‘Trash to Cash Aruba”. 

E AREGLO MUTUO ENTRE ARUBA Y HULANDA TA 


PA HACI NOS PAIS MAS FUERTE Y RESILIENTE 


Brindando stabilidad y ta manda un bon señal na inversionistanan cu 
na Aruba nan inversion ta sigura 


"= 
Diamars 4 di april ultimo, Minister President Evelyn Wever- 
Croes den nomber di pais Aruba, a firma un areglo mutuo entre 
Aruba y Hulanda. Minister Maduro tabata testigo di esaki y pa 
e mandatario encarga cu finansa, tabata un dia importante pa 
pais Aruba, un dia historico, pa motibo cu ta trata e reformanan 
cu ta necesario pa Aruba por ta mas fuerte y resiliente pa futuro. 


Minister di Finansa Xiomara Maduro ta splica cu tabata 
un caminda largo cu a cuminsa na juni 2020 cu diferente 
negociacion, hopi presion, pero tambe hopi necesidad cu 
tabata tin na momento cu e pandemia a azota pais Aruba. 


` 


è 

Asina mes trabaonan importante a wordo haci cu a culmina 
awo cu ta firma pa asina por tin e trankilidad y stabilidad pa 
sigui haci nos pais mas fuerte. 


E mandatario di su banda ta gradici e team completo cu a sa 
negocia y traha hunto cu Minister President Wever-Croes y su 
persona pa Aruba por wordo brinda e trankilidad cu nos pais tin 
mester y tambe den reino henter. Cu e areglo mutuo aki firma 
nos pais ta manda un bon señal na inversionistanan cu Aruba 
ta un luga caminda cu nan inversion ta sigura. 

SVb FACILITANDO SU CLIENTENAN CU MAS 


MINISTER 


SERVICIO DIGITALISA 


| a 
Minister di Turismo y Salud Publico sr. Dangui Oduber ta informa 
cu SVb a lansa otro servicio riba nan portal MiPensioen. Desde 
5 di april 2023 tur persona cu ta bin na remarke pa haya sea 
pensioen di vuida of pensioen di huerfano por aplica pa esaki 
via e portal MiPensioen. 


Minister Oduber su vision semper tabata pa brinda servicionan 
moderno na tur e aseguradonan por medio di innovacion y 
tecnologia. Ya caba tin hopi servicio cu por wordo haci via 
e portal. Sinembargo e ekipo di SVb ta sigui traha pa aun 
digitalisa mas servicio. 


Cu e portal di MiPensioen na 2017 y e MiPensioen App na 2022 
esaki a bira posibel. SVb ta funcionando na un manera mas 
eficiente y ta duna mas tranparencia na tur nos pensionadonan. 
Danki na innovacion y tecnologia SVb por a yuda personanan 


a Y 


cu ta biba den exterior pa keda cobra nan pensioen. 


SVb su deber ta pa administra e fondonan di e pensioen di 
biehes, vuida of huerfano (AOV y AWW) adecuadamente y 
cu confiabilidad, pa mantene e fondonan financieramente 
sostenibel. 


Pa mas informacion por tuma contacto cu Departamento di 
Pensioen via di e-mail na pensioenen@svbaruba.org, na 
telefon 5272760 of via mensahe di whatsap unicamente na 
5272760. 


E mandatario ta felicita e director di SVb sr. Edwin Jacobs y 
henter e team cu ta traha duro pa sigui digitalisa servicionan 
atraves di innovacion y tecnologia. 


Diaranson 5 April 2023 


Minister Dangui Oduber: 


INVERTI MAS DI 1 


Diamars mainta Minister di Turismo y Salud Publico sr. Dangui 
Oduber a haci un bishita na Hilton Aruba Caribbean Resort & 
Casino. Aki a topa cu e GM nobo di e hotel sr. Larry Tuck y su 
ekipo cu a duna un presentacion amplio di tur e desaroyonan 
di Hilton Resort. A pasa riba e cifranan di e hotel, e plannan di 
e hotel y e inversionnan cu ta bay tuma lugar. 


Minister Oduber ta sefiala cu cifranan di Hilton Resort ta 
refleha riba e cifranan cu ta keda publica pa ATA. Por ehempel 
e cifra di RevPAR cu ta representa e ganashi pa cada camber 
disponibel di Hilton Resort ta surpasa e RevPAR di afia 2019 cu 
35% of mas. Esaki ta un indicacion fuerte cu nos bishitantenan 
ta keda scohe Aruba como destinacion. 


Nan a indica cu anja 2023 tawata nan mihor anja den nan 
historia y luna di maart 2023 nan best performing month! 
Esaki ta muestra un biaha mas cu maneho di minister Oduber 
ta dunando resultado y ta treciendo turistanan affluente y di 
calidad. 


Minister Oduber a sigui bisa cu Hilton Resort ta demostra 
confiansa grandi den pais Aruba, su industria turismo y su 
economia. Esaki ta keda demostra den e plannan grandi di 
inversion cu tin na caminda. Actualmente e 3 towernan esta 
Aruba, Bonaire y Curacao ta conta cu un total di 357 camber. 
Tur di cual lo bay conoce un renobacion. 


Hilton Resort ta planea pa construi un tower extra di 161 
camber. E tower aki ta bay tin 9 piso y lo inclui un Rooftop 


exclusivo yama Rooftop Club. E ta planea pa bira e prome 
y unico hotel cu un Rooftop na Aruba. Banda di esaki den e 
tower nobo aki tur e cambernan na e prome piso lo bay tin nan 
pool priva. Den esaki tambe Hilton Resort lo ta e unico. 


Segun e presentacion e Rooftop Club lo bira solamente pa 
adulto. E lo tin un area di breakfast separa, happy hour parti 
atardi y e lo ta habri durante dia. E lo ta un adicion extra 
pa turistanan cu kier paga extra pa tin un experencia mas 
exclusivo. 


Ta bon pa remarca cu e construccion di e tower nobo lo ta riba 
tereno cu Hilton Resort tin caba y tampoco lo bay afecta e area 
di parkeo existente. Tur construccion y renobacion ta planea 
pa caba na afia 2025. 


Hilton ta bay haci un inversion grandi di mas di 100 miyon 
dollar cu ta cuminsa na mei 2023. E inversion ta wordo realisa 
haciendo uzo di banconan local y pensioen fonds. Hilton Resort 
lo ta uzando nos contratistanan local y tambe empleadonan 
local. Hilton Resort su dofionan ta local y mayoria di nan 
empleadonan tambe ta local. 


Minister Oduber ta yama danki na Aruba Growth Fund cu ta e 
propietarionan local. Ta gradici e GM saliente sr. Vasco Baselli 
pa tur locual cu e la haci pa Hilton Resort y Aruba su turismo. 
Tambe ta yama bon bini na e GM nobo sr. Larry Tuck y ta 
deseè tur clase di exito. 


MINISTER GEOFFR 

EY WEVER A REUNI 


CU COMERCIANTENAN DI AREA DI 
COLUMBUSSTRAAT Y WILHELMINASTRAAT 


Trabounan di embevecemento lo cuminsa diamars 11 di april 


Recientemente Minister Geoffrey Wever hunto cu 
ingeniero di DOW a sinta cu e comerciantenan di 
e area di Columbusstraat y Wilhelminastraat pa 
informa nan di e construccion cu pronto lo inicia 
den nan bisindario, kico ta e cambio di trafico 
cu lo tuma lugar y pa cuanto tempo esaki lo tin 
di duracion. Comerciantenan a haya oportunidad f 
di duna feedback y bini cu sugerencia pa asina 
facilita e trabounan cu ta plania pa cuminsa den e 
siman binidero. 


Comerciantenan den area a indica di ta masha 
contento cu e plan di embeyecemento y ta spera 
cu durante e proceso di construccion lo tene nan 
na altura di e proceso, y si mester alerta nan na 
tempo si ta premira cualkier tardansa imprevisto. 


Despues di algun luna di preparacion y coordinacion 
entre DOW, Contratista y Ministerio di Asuntonan 
Economico tur cos ta cla pa cuminsa cu e 
projecto di embeyecemento di Columbusstaart y 
Wilheliminastraat. "Pa yega na e punto aki no tabata 
facil pero si tabata necesario pa por cumpli cu e 
meta stipula den e acuerdo di gobernacion 2021- 
2025 pa revitalisacion di centro di Oranjestad", 
segun minister Wever. 


Trabounan lo cuminsa diamars 11 di april y e perodio 

di construccion lo consisti di 50 dia di trabou. Trabounan lo 
cuminsa na haltura di Columbusstraat y despues lo sigui den 
Wilhelminastraat un parti. Den e dianan nos dilanti DOW lo ta 
dunando mas detaye tocante e trabounan cu lo bai tuma luga y 
e cambionan temporal den area di construccion via medionan 
di comunicacion y nan pagina di medio social. 


Minister Geoffrey Wever a garantisa esnan presente cu di su 
banda tur esfuerso lo wordo haci pa mantene e comunicacion 
entre tur stakeholders habri pa asina e trabou por cana 
segun schedule, minimalisando e molester durante e periodo 
di construcion. Tambe a informa esnan presente di otro 
proyectonan cu ta den “pipeline” y ta spera cu pronto lo por 
presenta esaki nan na tur. 

Minister di Ensefiansa y Deporte Endy Croes a reuni cu 
directora di Stichting Middelbaar Onderwijs Aruba (SVOA), 
Sra. Mariska Danje y staf di Colegio Arubano. Un reunion 
basta extenso, unda a presenta diferente plan y peticion. Un di 
e peticionnan cu nan a trece dilanti ta pa cera e cura entre Mon 
Plaisir College y Colegio Arubano. Actualmente tin solamente 
un pida waya entre e dos scolnan. Banda di esaki, SVOA a 
haci algun peticion den area deportivo. Tambe, nan a comparti 
un deseo pa construi nan propio kantoor riba e tereno di scol 
cual tin hopi espacio. 


Ademas, den e posibel edificio nobo aki lo incorpora 
Boekenfonds cu actualmente ta den trailer. Fuera di esaki, a 
expresa cu nan tin necesidad di un conrector y mas empleado 
e.o. psicologo, pa atende cu e problema di cuido na scol. Den 
cuadro di esaki, Minister Endy Croes a pone SVOA mesora den 


MINISTER 


EUNI CU DIRECTIVA 


y 
contacto cu Universidad di Aruba cu tin e tremendo programa 
Shoco Wellness, pa asina busca un forma di cooperacion pa por 
logra resolve e problemanan existente y pa busca un solucion 
mas structural. Mientrastanto, Ministerio di Enseñansa ta sigui 
busca solucion pa e peticionnan cu nan a trece dilanti y lo keda 
den contacto estrecho cu SVOA pa trata na brinda ayudo te 
unda cu por. Pilarnan di habilidad di siglo 21, esta e 4C's cual 
ta para pa comunicacion, colaboracion, pensamento critico 
(critical thinking) y creatividad ta importante y ta e “driver” pa 
logra solucionnan concreto. 


i) STA 
ME, 

Y CARGA Y: 
RESPONSABILIDAD TAI 


AS IMPORTANTE CUS 
TRATA DISER UN 7 
HEROE. f 

Recientemente, Minister Endy Croes a haci un 
bishita na Openbare Avondleergangen Aruba 
(OAA). OAA ta un scol di ofishi cu ta duna les 
riba nivel 2 y ta duna atencion principalmente na 
esnan di 17 aña bay ariba. Tin diferente estudio, 
entre otro, electro y koelmonteur. Ademas di 
esaki, tin un “entreeopleiding” pa esnan cu no a 
termina scol secundario. Despues cu termina 
e “entreeopleiding”, e alumnonan aki por sigui 
nivel 2 riba cualkier ofishi. OAA ta trahando den 
colaboracion cu Hulanda. 


E diploma cu ta ricibi ora gradua ta certifica y 
reconoci pa e instancianan na Hulanda, pues 
esaki ta crea posibilidad di haya trabou den Reino 
Hulandes. Dentro di poco, OAA ta ricibiendo 
varios ekipo nobo y modernisa cu e studiantenan 
por practica. Minister Endy Croes a expresa cu 
e ta contento di mira compania local manda nan 
expertonan pa train e alumnonan y alabes regala 
unit di airco grandi cu no ta uza mas pa e alumnonan 
practica. Pabien na henter e staff cu ta dirigi OAA, 
danki na tur e docentenan cu a traha cu hopi animo 
y hopi exito na tur e studiantenan cu ta haciendo 
e “entreeopleiding” y esnan cu ta haciendo nivel 2. 


Recientemente, Minister Endy Croes a bishita Palo Marga 
International Raceway Park Aruba na San Nicolas pa mira 
con progreso di e trabou ta andando. Manera ta conoci, 
Gobierno di Aruba a inverti den 26 luz pa Palo Marga. Ta 
premira cu pa meymey di aña e luznan lo ta instala caba. A 
inicia caba cu e parti di limpiesa y ta explorando pa aloca 
fondo pa final di aña 2023 of comienso di aña 2024 por 
duna atencion na e condicion di e pista. 


Aña pasa, nos a ricibi un bishita caba di Sr. Kurt Johnson di 
Total Venue Concepts, un profesional den e preparacion di 
pista di “drag racing” na Merca, pa evalua kico tur mester 
haci pa e pista di Palo Marga wordo certifica. Sr. Johnson 
den su carera a atende cu hopi pista di drag race rond 
mundo y tin conocemento y experticio amplio pa evalua, 
midi, bora, analisa pista y duna un rapport final. Minister 
Endy Croes a indica cu el a ricibi e rapport caba, pues ta | 
trahando duro pa pronto Palo Marga por tin un pista nobo y 
certifica. Miniser Endy Croes ta finalisa bisando cu e ta hopi 
contento di e progreso di e trabounan. 

Prome Minister mr. Evelyn Wever-Croes a haci un bishita 
na Arubahuis. Na entrada di Arubahuis e prome minister a 
wordo saluda pa director a.i. di Arubahuis Glenda Hernandez. 
Tambe e personal tabata presente na e entrada pa a saluda e 
mandatario. 


Den despacho di Minister Plenipotenciario tabata tin 
oportunidad pa e personal di Arubahuis a saca un potret hunto 


cu Prome Minister Evelyn Wever-Croes. 


Prome minister di Aruba ta na Hulanda pa un bishita di trabao, 
cu entre otro a encera e firmamento di e acuerdo mutuo 
“Onderlinge Regeling” cu lo ta e base huridico pa cooperacion 
duradero den e sector publico pa e paisnan Caribense di Reino 
Hulandes. 


Desaroyo y progreso di un pais ta mas 
sostinibel, fuerte y lihe ora cu cada 
ciudadano di e pais uni den esfuersonan 
y contribui cu positivismo na e vision 
pa logra cosnan grandi pa futuro. 


2023 


ANA DI UNION Y POSITIVISMO! 


